Mesterligaen i fotball for kvinner

]]
}}
UEFA Women's Champions League, også kjent som Mesterligaen for kvinner, er en årlig europeisk fotballturnering avholdt av UEFA. Turneringen begynner på sensommeren og avsluttes i mai påfølgende år.

Historikk 
Turneringen het fra starten i 2001/02 UEFA Women's Cup og ble avgjort med to finalekamper, en på hvert lags hjemmebane. Hver nasjonal mester kunne meldes på, og fjorårets mester fikk en ekstra. Åtte lag kvalifiserte seg fra gruppespill på ett lags hjemmebane, og spilte deretter kvartfinaler og semifinaler som dobbeltkamp. 

Fra og med 2009/10 ble turneringen endret og heter UEFA Women's Champions League. Sølvvinnere i de åtte best seedede land ble med og finalen skal spilles på nøytral grunn. Etter gruppespillet begynner sluttspillet med 32 lag. Lagene fra ligaene med høyest UEFA-rangering ble direkte kvalifisert til sluttspillet. Antall lag i gruppespillet og hvor mange som kvalifiserer seg kan variere fra år til år avhengig av hvor mange lag som er påmeldt/kvalifisert til turneringen.
Det skal være fire lag i hver gruppe og gruppevinneren skal gå videre til sluttspillet.  Færrest mulig andreplasser skal gå videre til sluttspillet.

Tabellen under viser hvordan fordelingen skjer.

Fra 2011/12 ble de beste toerne fra de åtte beste landene seedet direkte inn i sluttspillet. Fra 2016/17 utvidet man til de 12 beste toerne, med klubbkoeffisient som avgjørende for hvilke lag som ble seedet rett inn i sluttspillet. Tyskland, Sverige, England, Frankrike, Danmark og Italia hadde serietoere med i hele denne perioden; Russland (konstant fra 2011 til 2020), Island, Norge, Østerrike, Tsjekkia, Spania, Skottland, Sveits, Kasakhstan og Nederland har også deltatt med toere.

Fra 2021/22 ble turneringen endret til å være mer i samsvar med turneringen for menn, med et gruppespill på høsten og separat kvalifisering for seriemestre (engelsk Champions Path) og serietoere og eller -treere (League Path). Gruppespillet skal ha 16 lag, hvorav fire er direkte kvalifisert, sju kommer fra Champions Path og fem kommer fra League Path. Antallet kamper og seedete lag vil variere ut fra hvor mange forbund som melder på lag. De to beste lagene i hver gruppe kvalifiserer seg for kvartfinale, og det er deretter utslagssluttspill mellom åtte lag.

Finaler

Norske spillere i finalen 
Oppdatert 4. juni 2023

Tilleggsinformasjon: † = spilleren kom inn som innbytter

Ingrid Syrstad Engen var med i troppen til Barcelona i 2022, men ble ikke byttet innpå under finalen.
Ingvild Stensland var med i troppen til Lyon i 2012, men ble ikke byttet innpå under finalen.
Christine Colombo Nilsen var med i troppen til Lyon i 2010, men ble ikke byttet innpå under finalen.
June Pedersen var med i troppen til Umeå både i 2007 og 2008, men ble ikke byttet innpå under finalen.

Norsk deltagelse 
Listen viser hvilke norske lag som deltok, hvor langt i turneringen de kom og hvilket lag de spilte mot i siste kamp.

Toppskårere

Toppskårer etter sesong 
Toppskårertittelen blir utdelt til spilleren som skårer mest mål i hele turnering, inkludert kvalifiseringsrunder. Islandske Margrét Lára Viðarsdóttir har vunnet tittelen tre ganger. Norske Ada Hegerberg ble den første kvinnelige spilleren til å score 15 mål på én sesong.

Toppskårere gjennom tidene 
Oppdatert etter sesongen 2021/22. Spillere i uthevet skrift er aktive per 2022.

Se også
Mesterligaen i fotball for menn

Referanser

Noter

Eksterne lenker
 

 
Repeterende arrangementer etablert i 2001